आपूर्ति (अर्थशास्त्र)
बाज़ार में अनाज का मूल्य (कीमत) उत्पादकों के लिए एक संकेत जैसा काम करता है। जब मूल्य बढ़ता है तो कुछ उत्पादकों को संकेत मिलता है कि अब उन्हें भी अनाज उगाना चाहिए। अर्थव्यवस्था में कीमत की इस संकेत की भूमिका को मूल्य संकेत (price signal) कहा जाता है। इस मूल्य संकेत का अर्थव्यवस्था को सुचारु रूप से चलाने के लिए अत्यंत महत्व है। मान लीजिए कि बाज़ार में किसी समय पर अनाज की कीमत है और उसके अनुसार कुछ भूमि पर अनाज उगाया जाता है। किसी कारणवश अपेक्षा से अधिक वर्षा हो जाती है और जनसंख्या को अपनी खपत के लिए जितना अनाज चाहिए, उसे से अधिक अनाज उगाया जाता है। गोदाम भर जाते हैं और इस कारण से अगले साल कम अनाज उगाया जाना चाहिए ताकि बाज़ार में अनाज की इतनी थोक न हो कि अनाज पड़ा-पड़ा सड़ने लगे। अगर अर्थव्यवस्था मुक्त बाज़ार के सिद्धांतों पर चल रही है, तो अधिक अनाज होने से दाम गिरते हैं। दाम गिरने से कई किसान अनाज नहीं उगाते - इसकी बजाय सम्भव है कि वे सब्ज़ियाँ या कोई अन्य चीज़ उगाएँ। गोदामों में अतिरिक्त अनाज का उपभोग हो जाता है। यानि बाज़ार में उतना ही अनाज आता है, जितने की आवश्यकता है। इस स्थिति को आर्थिक दक्षता (economic efficiency) कहते हैं। मुल्य संकेत में हस्तक्षेप करने से आर्थिक अदक्षता उत्पन्न होती है: विभिन्न उत्पादन गलत मात्राओं में बनने लगते हैं।
रॉयल्टी
जो भुगतान विशेष रूप से आदमी या स्थापना द्वारा किसी संपत्ति,पेटेंट,फ्रैंचाइज़,कॉपीराइट या प्राकृतिक सुविधा के मालिक को दी जाती हैं, ताकि उसका उपयोग अपने लाभ के लिए कर सके उसे रॉयल्टी कहाँ जाता हैं। जो भुगतान किसी संपत्ति या 'इंटेलेक्चुअल प्रॉपर्टी' ( आई.पी.) के लगातार उपयोग करने केलिए दिया जाता हैं, उसे रॉयल्टी कहते हैं। रॉयल्टी ज्यादातर तब दिया जाता हैं जब एक आविष्कारक या मालिक अपनी संपत्ति किसी दुसरे पार्टी को बेचना चाहता हो ताकि उस संपत्ति के अधिकतर उपयोग से, वे रॉयल्टी कमा सके। रॉयल्टी अक्सर मालिक की संपत्ति का उपयोग करके प्राप्त राजस्व का एक प्रतिशत के रूप में व्यक्त किया जाता हैं, लेकिन एक व्यवस्था की विशिष्ट जरूरतों को पूरा करने के लिए बातचीत की जा सकती है। एक आविष्कारक या मालिक को यह सुविधा उत्पन्न हो सकती हैं और इसका प्रयोग अक्सर तेल और संगीत के उद्योग में पाया जाता हैं।